REZULTATE ALEGERI 2024. Clotilde Armand a depus cerere de renumărare a voturilor în Sectorul 1 din București: „Ne lipsesc foarte multe voturi” / PNL anunță că a câștigat alegerile
Primarul Sectorului 1 Clotilde Armand, care își dispută victoria în alegeri cu candidatul PSD - PNL George Tuță, a anunțat marți dimineață că a depus cerere de renumărare a voturilor și că a sesizat autoritățile privind tentativele de fraudă de la mai multe secții de votare. Tuță conducea marți dimineață cu o diferență de 672 de voturi, potrivit datelor oferite de Autoritatea Electorală Permanentă.